Lucius Postumius Albinus (vuoden 173 eaa. konsuli)

Lucius Postumius Albinus oli roomalainen valtiomies, joka toimi konsulina vuonna 173 eaa.

Albinus oli preettorina vuonna 180 eaa., jolloin hänet lähetettiin Hispania Ulteriorin provinssiin nykyiseen Espanjaan. Albinus kukisti siellä lukuisia heimoja muun muassa lusitaanit. Vuonna 178 eaa. Albinus palasi takaisin Roomaan ja sai triumfin ansioistaan Hispania Ulteriorissa.Livius 40., 35, 39, 44, 47-50; Livius 41 6-7.

Vuonna 173 eaa. hänet valittiin konsuliksi yhdessä Marcus Popillius Laenaksen kanssa, jolloin hänen piti lähteä sotaretkelle Liguriaan. Albinus kuitenkin joutui lähtemään Campaniaan, Etelä-Italiaan selvittämään riitaa valtion ja yksityishenkilöiden välillä. Tämä vei koko kesän, joten hän ei pystynyt lähtemään provinssiinsa Liguriaan.

Vuonna 171 eaa. Albinus lähti lähettiläänä tapaamaan Numidian kuningasta Masinissaa sekä karthagolaisia tavoitteenaan kutsua joukkoja sotaan Makedonian kuningasta Perseusta vastaan.Livius 42. 35 Kaksi vuotta myöhemmin hän oli ehdolla kensoriksi, mutta häntä ei lopulta valittu.Livius 43. 14 Seuraavana vuonna hän oli Lucius Aemilius Paulluksen mukana Makedonian sotaretkellä ja johti yhtä legioonaa ratkaisevassa Pydnan taistelussa.Livius 44. 41

Albinus oli luultavasti Spurius Postumius Albinus Paulluluksen ja Aulus Postumius Albinus Luscuksen veli.

 Lähteet 
 Livius: Ab urbe condita
 From the Founding of the City

Viitteet

Luokka:Roomalaiset poliitikot